Aalborgs biblioteker vil ind i den fagre nye verden. En SMS skal advare når det er tid til at aflevere. - Når vi har den teknologisk mulighed på biblioteket skal vi tilbyde det, siger Rådmand for Skole og Kultur i Aalborg, Henrik Thomsen Lånerne synes godt om tiltaget. Studerende Maria Yogita Schrøder kender systemet fra Hjørring Kommune og har haft glæde af det . - Det er ikke altid man får tjekket de papirer man har fået, så jeg synes det er en god ide, siger hun på hovedbiblioteket, mandag. Ideen er ikke ny - Andre kommuner bruger det, som skrevet allerede. I København er brugerne glade, men sms servicen koster på årsbasis kommunen ca. To millioner kroner i mistede bødeindtægter. I Rebild kommune er folk blevet advaret over mobilen siden januar. - Det er for at yde en god service. Og vi vil gerne have bøgerne hjem og i cirkulation, siger Bibliotekschef, Lone Skov Men der er åbenbart en forskel på borgere. Mens en påmindelse i Rebild koster gratis - Skal lånerne i Aalborg efter planen betale. -	Der er skitseret to muligheder, enten pr. SMS eller som et abonnement. Der er udgifter, med servicen som skal dækkes ind, siger Henrik Thomsen. I Rebild tror de administrationen æder sms indtægten op så ingen betaling der. Og beskeden om bruger betaling i Aalborg for interessen til at dale noget. - Jeg synes altså det skal være gratis, siger Maria Yogita Schrøder fra Aalborg Hvordan SMS servicen skal skrues sammen og hvad det skal koste bliver besluttet tirsdag. Her bliver der også taget stilling til nye åbningstider og om Vodskov skal have et ubemandet og døgnåbent bibliotek.

Opsummering:
Bibliotekerne i Aalborg kommune vil til at varsle lånerne når bøger, musik og andet skal afleveres igen. Brugerne glædede sig, indtil de fik at vide at det koster. I Rebild kommune koster det gratis.